钦定古今图书集成/明伦汇编/闺媛典/第140卷 > 王贞洁〈单女附〉
## 钦定古今图书集成/明伦汇编/闺媛典/第140卷 > 王贞洁〈单女附〉

按《增城县志》：“王贞洁，接龙铺王如景女，受同里何子
经聘。经应省试，覆舟死。讣闻洁恸哭不辍，欲往守丧，
父不许，洁径毁容断发，匐匍至。何枕尸股哀恸。经父
贫，洁出衣钗为葬具，留事经父母不啻所生。及殁，躬
运土木，营窀穸，祭扫无不竭诚。拊育嗣子成立，勤俭
率先，食贫茹苦，纺绩度日，居恒不加容饰，历三十馀”
年，心同金石，邑里贤之。后有邑庠单彰敬女，受曾孔
贞子齍聘。齍亡，单女奔丧守志，数年病死。